Štefan (pieseň skupiny Hrdza)

„Štefan“ je pieseň slovenskej skupiny Hrdza, ktorá vyšla ako singel v roku 2018.

Ide o cover verziu rusínskej ľudovej piesne, pochádzajúcej z pohraničnej oblasti severovýchodného Slovenska, juhovýchodného Poľska a západnej Ukrajiny.

Videoklip k piesni si na platforme YouTube získal veľkú popularitu. K októbru 2025 má viac než 44 miliónov zhliadnutí, na YouTube čím sa radí medzi najúspešnejšie slovenské videoklipy – konkrétne je štvrtým najsledovanejším slovenským videoklipom (mimo detskej tvorby) na YouTube.

Pieseň aj video „Štefan“ sa v marci 2019 vyšplhali na vrchol rebríčka World Music Charts stránky Ethnocloud.

 Videoklip 
Videoklip k skladbe s názvom „Štefan /Stephen / Штефан“ bol zverejnený na YouTube 7. decembra 2018. Réžiu mal na starosti Jaroslav „Jaris“ Vaľko, ktorý s kapelou spolupracoval aj na iných videoklipoch. Natáčanie sa uskutočnilo v novembri 2018 v horskom hoteli Sliezsky dom vo Vysokých Tatrách. Účinkujú v ňom mladí tanečníci z prešovských folklórnych súborov pod vedením choreografky Zuzany Kopkášovej. Vo videoklipe sa rozohráva ľúbostný príbeh dievčiny, ktorá sa zaľúbi do Štefana. Tanečníci predstavujú zamestnancov hotela, kuchárov a čašníčky, a predvádzajú sa hlavne svojou vášňou k ľudovému tancu.

 Obsadenie 
 Susanna Jara
 Lucia Gibarti
 Slavomír Gibarti
 Dominik Maniak
 Matej Palidrab
 Pavol Boleš
 Marek Szarvaš

 Videoklip 
 Jaroslav „Jaris“ Vaľko – námet, réžia, kamera a strih
 Matúš Chovanec – kamera operátor
 Zuzana Kopkášová (Dance studio NOISE) – choreografia
 Slavomír Gibarti – produkcia

 Referencie 

 Externé odkazy 
 Hrdza - Štefan / Stephen / Штефан na YouTube


 Pozri aj 
 Zoznam najsledovanejších slovenských hudobných videí na YouTube

Kategória:Piesne z 2018
Kategória:Single z 2018